
A spanyol inkvizíció és a boszorkányperek

Kutatásom fő vonalát a Spanyol Inkvizíció boszorkánysághoz való hozzáállása, a boszorkányhisztéria és pereinek baszkföldi sajátosságai, és beszüntetésük okai adják. A kérdések vizsgálatára és a spanyol helyzet speciális voltára, Európa más országaira jellemző viszonyok kontrasztba állítása segítségével próbálok meg rávilágítani. Összehasonlítom a Magyarországra és az Alpok-vidékére jellemző boszorkányképet az elit démonológiája és a népi hit szemszögéből, kiemelve a térségek sajátosságait és kialakulásuk okait. Külön foglalkozom a boszorkányok létezésébe vetett hit szociálpszichológiai magyarázataival, a feljelentések hátterében álló motivációk társadalmi, pszichológiai aspektusaival területi megnyilvánulásaik mentén. A perek és vallatások menetét, a kiszabott büntetés mibenlétét az inkvizíciók általános működésének jogi megalapozottságának irányából közelítem meg. Kutatásaim összegzéseként bemutatom Alonso de Salazar Frías munkásságának azon eseményeit, amelyek hozzájárultak a baszkföldi boszorkányüldözés beszüntetéséhez és a máglyahalál betiltásához Spanyolország területén.



